[{"text_idx": "#000004", "text": "Yn Ystyried Buddsoddi?Chwilio am Fuddsoddiad?"}, {"text_idx": "#000005", "text": "Y Newyddion DiweddarafDigwyddiadau ar y gweill"}, {"text_idx": "#000008", "text": "Mae ecosystem arloesol a adeiladwyd ar arbenigedd cyfunol IQE plc, Newport Wafer Fab, SPTS Technologies a CSA Catapult, mae\u2019r CLlC yn ganolfan ragoriaeth a gydnabyddir yn fyd-eang, gyda phedigri balch o greu llawer o\u2019r datblygiadau technolegol mwyaf arloesol ar y blaned \u2013 o bweru\u2019r genhedlaeth nesaf o gyfathrebiadau symudol a darparu oes newydd mewn technoleg feddygol, i lunio dyfodol goleuo rhad-ar-ynni a gyrru esblygiad cyflym ceir trydan."}, {"text_idx": "#000009", "text": "Fel canolfan arloesi fyd-enwog \u2013 a chynhyrchydd y gyflogaeth o ansawdd uchel sy\u2019n gonglfaen i ffyniant a ddiogelir ar gyfer y dyfodol \u2013 mae\u2019r CLlC yn chwaraewr hollbwysig wrth gynyddu GYC ein rhanbarth yn esbonyddol ar draws y gadwyn gyflenwi; ac yn y nodwedd hon rydym yn darganfod y ffynhonnell dalent sy\u2019n cael ei meithrin drwy\u2019r amrywiaeth eang o raglenni dysgu pwrpasol a chyrsiau hyfforddi a gynigir ledled y De-ddwyrain ..."}, {"text_idx": "#000011", "text": "Mae clystyrau drwy ddiffiniad wedi\u2019u hadeiladu ar bartneriaethau \u2013 ac mae\u2019r rhaglenni hyfforddi sy\u2019n sail i Glwstwr Lled-ddargludyddion Cyfansawdd P-RC wedi mynd a\u0302\u2019n hysbryd cydweithredol cynhenid i uchderau newydd. Ar draws y rhanbarth, mae ein sefydliadau AB ac AU wedi cydweithio\u2019n agos a\u0302 chynrychiolwyr diwydiannol y CLlC i gynllunio cyfres gynyddol o gyrsiau, o BTEC i lefel PhD, sy\u2019n gallu cynnal safle\u2019r clwstwr \u2013 y gweithiwyd yn galed amdani \u2013 fel yr arweinydd byd-eang mewn technoleg lled-ddargludyddion cyfansawdd."}, {"text_idx": "#000012", "text": "Mae Coleg Caerdydd a\u2019r Fro yn cynnig llwybr Lled-ddargludyddion Cyfansawdd Lefel 3 i fyfyrwyr BTEC, SIY a Safon Uwch, yn ogystal a\u0302 HNC Lefel 4 \u2013 ac mae mewn cwmni da, gyda Choleg Merthyr hefyd yn cynnig pwynt mynediad TGU Lefel 4 i\u2019r llwybr gyrfa hynod wobrwyol hwn. Mewn sawl ffordd, dim ond dechrau taith ddysgu Lled-ddargludyddion Cyfansawdd yw hynny, gyda thri o\u2019n sefydliadau AB lleol \u2013 Coleg Pen-y-bont ar Ogwr, Coleg Gwent a Choleg y Cymoedd \u2013 yn darparu cyfleoedd mynediad ar lefel prentisiaeth ar Lefel 4 (HNC) a Lefel 5 (HND); ac mae Prifysgol Agored Cymru yn ategu\u2019r opsiynau hyn ymhellach drwy gynnig rhaglenni Lefel 5 (HND) a Lefel 6 (Prentisiaeth Gradd)."}, {"text_idx": "#000013", "text": "Mae pob un o\u2019r cyrsiau hyn wedi\u2019u halinio\u2019n ofalus ag anghenion y CLlC \u2013 a lle bynnag y bo modd, i amgylchiadau dysgu\u2019r myfyriwr, gan roi cyfle i bob dysgwr wneud y mwyaf o\u2019i botensial yn llawn. Mae\u2019r canlyniadau wedi bod yn galonogol iawn \u2013 a hyd yn oed yn drawsnewidiol \u2013 gyda\u2019r Brentisiaeth Lefel 6 a ddarparwyd gan Brifysgol De Cymru (PDC) yn mabwysiadu\u2019r dull pwrpasol hwn o ymdrin a\u0302 lefel newydd, ar gyfer \u2018talent ffres\u2019 a phobl sydd eisoes wedi\u2019u cyflogi yn y CLlC."}, {"text_idx": "#000015", "text": "Mae PDC wedi datblygu Gradd-brentisiaeth Lled-ddargludyddion pwrpasol sydd wedi dod yn rhan allweddol o strategaeth sgiliau a datblygu Newport Wafer Fab \u2013 gan adeiladu ar y cymwysterau sydd eisoes gan weithwyr NWF a chysoni a\u0302 chyfrifoldebau gwaith i alluogi dysgwyr i gyrraedd lefel gradd yn yr amser gorau posibl. Mae\u2019n rhaglen sydd o fudd i bawb ac sy\u2019n gwella sgiliau gweithwyr NWF, yn cynnal galluedd cynhyrchu NWF \u2013 ac yn grymuso pob rhanddeiliad i fod ar y blaen wrth arloesi."}, {"text_idx": "#000016", "text": "Mae\u2019r awydd hwnnw am dorri ffiniau hefyd wedi gweld Ysgol Beirianneg Prifysgol Caerdydd yn creu MSc blwyddyn mewn Electroneg Lled-ddargludyddion Cyfansawdd, mewn cydweithrediad a\u0302\u2019r Sefydliad Lled-ddargludyddion Cyfansawdd. Mae\u2019r ICS yn gyfleuster unigryw yn y DU, sy\u2019n canolbwyntio ar greu canolfan fyd-eang ar gyfer ymchwil, datblygu ac arloesi technoleg lled-ddargludyddion cyfansawdd. Mae\u2019r Sefydliad yn cynnwys IQE plc, Newport Wafer Fab a SPTS Technologies \u2013 a\u2019i nod yw manteisio ar wybodaeth ac arbenigedd Prifysgol Caerdydd, gan symud ymchwil academaidd i fan lle gellir ei gyflwyno\u2019n ddibynadwy ac yn gyflym i\u2019r amgylchedd cynhyrchu."}, {"text_idx": "#000017", "text": "Mae\u2019r MSc chwyldroadol hwn yn cynnig cwricwlwm hyblyg sy\u2019n cynnwys y canlyniadau a\u2019r datblygiadau arloesol diweddaraf \u2013 gan ymgorffori\u2019r technegau addysgu a dysgu mwyaf effeithiol \u2013 wedi\u2019u teilwra i wneud y mwyaf o botensial y myfyriwr a\u2019n clwstwr yn ei gyfanrwydd. Mae\u2019n ddull arloesol sydd hefyd wedi gweld Prifysgol Caerdydd yn sefydlu\u2019r PhD mewn Gweithgynhyrchu Lled-ddargludyddion Cyfansawdd (mewn partneriaeth a\u0302 phrifysgolion Manceinion, Sheffield ac UCL) \u2013 gan feithrin cysylltiadau agos a\u0302\u2019r CLlC a darparu llwyfannau dysgu a gyrfa eithriadol i fyfyrwyr o\u0302l-raddedig."}, {"text_idx": "#000018", "text": "Mae darpariaeth ein rhanbarth o ystod mor eang o raglenni dysgu lled-ddargludyddion cyfansawdd yn arwydd o aeddfedrwydd a statws o\u2019r radd flaenaf ein CLlC. Mae\u2019n sector y rhagwelir y bydd yn creu dros 5,000 o swyddi o ansawdd uchel yn y pum mlynedd nesaf \u2013 ac mae\u2019n syniad braf ein bod yn rhoi\u2019r sgiliau i\u2019n cronfa dalent frodorol i gyflawni\u2019r nod o greu \u2018swyddi gwell yn nes at adref\u2019."}, {"text_idx": "#000019", "text": "Yn ein herthygl Venturescape yn ddiweddarach y mis hwn, byddwn yn edrych ar ein darpariaeth o gyfalaf dynol ar gyfer sector blaenoriaeth arall sy\u2019n prysur gael ei gydnabod am ei safon fyd-eang \u2013 gan archwilio sut mae partneriaethau hyfforddi ein rhanbarth yn creu ecosystem Seiberddiogelwch o\u2019r radd flaenaf yn y P-RC ..."}, {"text_idx": "#000022", "text": "Media Cymru: piblinell arloesi sy\u2019n barod ar gyfer gweithredu"}, {"text_idx": "#000024", "text": "Media Cymru: adeiladu math newydd o economi greadigol ar gyfer llwyddiant diogel yn y dyfodol"}, {"text_idx": "#000025", "text": "Os hoffech dderbyn copi\u0308au o'n cylchlythyrau, cwblhewch y ffurflen gyda'ch manylion isod."}]